text: Vestjyder tabte igen – fik aldrig pucken i nettet
  01 december 2016 kl. 20.53
  Esbjerg Energy blev besejret med 3-0 i Rungsted.
  Det er kun to dage siden Esbjerg Energy led et knebent hjemmebanenederlag på 4-3 i forlænget spilletid mod Frederikshavn. Torsdag aften fik vestjyderne så mulighed for oprejsning i Metalligaen.
  Men på udebane mod Rungsted Seier Capital lykkedes det aldrig at få pucken i nettet. Det fik Rungsted derimod.
  Første periode var målløs. Så tilskuerne måtte vente til det niende minut i 2. periode på første scoring. 1-0 på mål af Nikolaj Murholt Rosenthal. Assist Nicholas Jensen.
  Allerede minuttet efter sendte Morten Green pucken i mål til Rungsted-føring på 2-0.
  Fabian Brunnstrom stod for kampens sidste scoring – efter knapt 19 minutters spil i tredje periode. 
  Med sejren rykker Rungsted op på andenpladsen,  foran Sønderjyske, mens Esbjerg fortsat indtager Metalligaens ottendeplads.
  